Document ID: /roh_data/filtered/fineweb-2-filterrobots_roh.jsonl.gz/60806

L’Associaziun dals medis chantunals da la Svizra survegn ina nova presidenta: Barbara Grützmacher succeda per immediat a Rudolf Hauri che sa retiria da ses uffizi suenter 6 onns, scriva l'associaziun en ina communicaziun.
Grützmacher è dapi il 2021 media chantunala da Berna. Dapi il 2022 è ella vicepresidenta da l’associaziun. Sco nova vicepresidenta è vegnida elegida dr. med. Christiane Meier, media chantunala dal chantun Turitg. La midada en il presidi succedia per immediat. Il temp d’uffizi da Rudolf Hauri è stà sut l’ensaina da la pandemia da corona.